SAT : คาดกำไร 1Q23 จะปรับดีขึ้น QoQ
24 เมษายน 2566

SAT : คาดกำไร 1Q23 จะปรับดีขึ้น QoQ
คาดกำไรสุทธิ 1Q23 จะอยู่ที่ 240 ลบ. ลดลง 7.4% YoY แต่เพิ่มขึ้น 13.5% QoQ
เราคาดว่ากำไรสุทธิจะลดลง YoY จากอัตรากำไรขั้นต้น (GPM) ที่ลดลง ขณะที่กำไรสุทธิที่คาดว่าจะปรับดีขึ้น QoQ มาจากผลกระทบตามฤดูกาลของยอดขายและ GPM ที่เพิ่มขึ้นจากราคาเหล็กในประเทศที่ลดลงและการประหยัดต่อขนาดที่สูงขึ้น เคาดว่ากำไรสุทธิ 1Q23 จะคิดเป็น 25% ของประมาณการทั้งปี 2023 ของเราที่ 960 ลบ.
คาดแนวโน้ม 2Q23 อยู่ในระดับปานกลาง แต่จะเป็นบวกในระยะยาว
เราคาดว่าแนวโน้มกำไรจะอยู่ในระดับปานกลางใน 2Q23 เนื่องจากยอดขายน่าจะอ่อนตัวลงตามฤดูกาลกาล อย่างไรก็ตาม เราคาดว่า GPM จะปรับดีขึ้นเล็กน้อย เนื่องจากค่าไฟฟ้าน่าจะลดลงประมาณ 7% QoQ โดยเราเชื่อว่ากำไร 2Q23 อาจปรับดีขึ้นเล็กน้อย YoY แต่ยังลดลง QoQ หากมองในระยะยาว เราคาดว่าอุตสาหกรรมยานยนต์จะเติบโตที่ 4% ในปีนี้ โดยได้รับแรงหนุนจากปัญหาขาดแคลนวัตถุดิบที่เริ่มคลี่คลายลง ขณะที่แรงกดดันด้านต้นทุนจากวัตถุดิบและพลังงาน รวมถึงค่าไฟฟ้า น่าจะผ่อนคลายลงจากความกังวลเรื่องภาวะเศรษฐกิจถดถอย
มุมมอง KS
เราปรับเพิ่มคำแนะนำ SAT จาก “ถือ” เป็น “ซื้อ” เนื่องจากเราเชื่อว่าต้นทุนวัตถุดิบที่เพิ่มขึ้นและค่าไฟฟ้าที่สูงขึ้น ซึ่งเป็นปัจจัยลบต่อ GPM ของบริษัทฯ เมื่อปีที่ผ่านมาได้สิ้นสุดลงแล้ว เราเชื่อว่ากำไรสุทธิปี 2023 น่าจะทรงตัวจากปีที่แล้วตามแรงกดดันจากค่าไฟฟ้าที่สูงขึ้น เรามีมุมมองเป็นบวกต่อครึ่งหลังของปี 2023 มากกว่าครึ่งปีแรก หากมองในระยะยาว เราคาดการณ์ว่าอัตราเติบโตเฉลี่ย (CAGR) ของกำไรระหว่างปี 2023-2025 จะอยู่ที่ 9% และคาดว่า SAT จะเสนออัตราตอบแทนเงินปันผลที่ 7-8% ต่อปี
เปิดพอร์ตลงทุน >> https://ksecurities.co/open-account
Follow us :
LINE : https://ksecurities.co/KS-LineOA
Facebook: https://ksecurities.co/KS-Facebook
Instagram: https://ksecurities.co/KS-Instagram
Twitter: https://ksecurities.co/KS-Twitter
YouTube: https://ksecurities.co/KS-Youtube
#KS #หลักทรัพย์กสิกรไทย #KSecurities #หุ้น #หุ้นไทย #ข่าวหุ้น #ลงทุน #SAT